ในปี 1881 สถาปนิกนามว่าวิลเลียม บราวน์
และเจ้าของโรงหล่อเหล็กนามว่าเบนจามิน ฮาวห์
จดสิทธิบัตรแนวคิดสำหรับเรือนจำแบบใหม่
เรือนจำแบบหมุน
ถ้ามองจากตอนนี้ มันไม่ใช่ความคิดที่ดีเลย
มันใช้งานไม่ได้จริง ไม่ปลอดภัย แล้วก็ซับซ้อนเกินไปมากด้วย
แต่แนวคิดนี้ก็ยังคงขายออกไป
ให้กับเมืองหลาย ๆ เมืองในสหรัฐ
และแห่งแรกนั้นถูกสร้างที่นี่ครับ ในครอว์ฟอร์ดสวิลล์ รัฐอินเดียนา
และแม้ว่ามันจะไม่ได้คุมขังนักโทษมาหลายสิบปีแล้ว
มันยังคงเป็นแห่งเดียวที่กลไกยังคงใช้งานได้ครับ
บริตต์นีย์ โคมส์: เรามีเรือนจำสองชั้นแบบหมุน
และในแต่ละชั้นก็มีห้องขังแปดห้อง
มันหนักประมาณ 30 ตัน ทำจากเหล็กกล้า
มันถูกบังคับด้วยมือหมุน ซึ่งมือหมุนจะหมุน
ทั้งสองชั้นในเวลาเดียวกัน
มันไม่ได้สัมผัสผนังหรือลูกกรงเลยค่ะ
ตัวเครื่องตั้งอยู่รอบกระบอกตรงกลาง
ซึ่งเชื่อมยาวตั้งแต่หลังคาจนถึงระบบท่อน้ำทิ้ง
และมันก็เหมือนกับหมุดค่ะ น้ำหนักทั้งหมดของมันนั้น
อยู่บนส่วนยอดของหมุดนั้น
มันเป็นงานวิศวกรรมชั้นสูงในสมัยนั้นเลย
ข้อดีของห้องขังแบบหมุนก็คือ
คุณจะมีทางเข้าออกแค่ทางเดียว
ที่นักโทษจะเข้าหรือออกจากห้องขังได้
ด้านหน้าของห้องขังรูปพาย
ฉะนั้น ถ้าคุณมีประตูให้เฝ้าแค่ประตูเดียว คุณก็ไม่จำเป็นต้อง
จ้างยามมากมายเพื่อจับตาดูนักโทษค่ะ
มันมีทางออกแค่ทางเดียว
ที่นั่งรูปพระจันทร์เสี้ยวนั้นคือห้องส้วม มันถูกเชื่อมปิดไว้
ฉะนั้น ในตอนที่เรือนจำของเราถูกสร้างในทศวรรษ 1880 นักโทษของเราก็จะ
มีท่อประปาและห้องส้วมในห้องขัง ในขณะที่
ส่วนใหญ่ของประเทศนี้ยังไม่มีในบ้านของตัวเองเลย
แต่ประเด็นปัญหาของเรือนจำนี้ก็คือตั้งแต่ปี 1882
จนถึงปี 1938 มันมีทางเข้าออกแค่ชั้นละทางเดียว
แล้วก็มีประตูบานเลื่อนที่แยกกัน
ที่ปิดตายในแต่ละชั้นเพื่อป้องกันไม่ให้นักโทษ
กระโดดออกมาตอนที่อยากจะหลบหนี
ถ้าเกิดเหตุเพลิงไหม้ คุณก็ต้องเสี่ยงที่จะมียาม
ยืนประจำและเปิดห้องปล่อยนักโทษออกมาทีละคน
เพื่อให้นักโทษปลอดภัย
อีกประเด็นก็คือเกือบ 50 เปอร์เซ็นต์ของนักโทษนั้น
ถูกจับในระหว่างเมาสุรา บางส่วนนั้นล้นมาจาก
ห้องขังเฉพาะสำหรับคนเมาและต้องถูกขังในเรือนจำ
เพื่อให้มีที่พอสำหรับนักโทษคนอื่นที่ถูกจับมาทีหลัง
ฉะนั้น พวกเขาก็จะนอนกับพื้น เกาะลูกกรง
แล้วเครื่องก็เริ่มทำงาน
และที่สำคัญก็คือกำแพงก็จะเคลื่อนเข้ามา
หาแขนหรือขาแล้วก็บดหรือตัดมัน
พวกเขาเลิกหมุนเรือนจำในปี 1938
ตัดช่องประตูทางออกจากห้องขังทุกห้อง
แล้วก็ติดตั้งทางเดินรอบ
ฉะนั้น พวกเขาเลิกหมุนเพราะว่าปัญหาที่เกิดขึ้นจาก
ความกังวลเรื่องเพลิงไหม้และนักโทษ
ถูกตัดแขนหรือขา
เท่าที่เรารู้นั้น ถ้าเรายังคงบำรุงรักษา
ตัวเครื่องแบบที่เราทำอยู่นี้ และดูแลมัน
แบบที่เราทำอยู่นี้ มันก็ยังไม่ชำรุดง่าย ๆ ค่ะ
เราสามารถหมุนมันอย่างนี้ไปได้ตลอด
ทอม: มันก็ยังมีอีกหลายวิธีที่จะปรับปรุงมันครับ
ให้ลูกกรงมันหมุนแทนที่จะเป็นตัวห้องขัง
หรือไม่งั้นก็เอาระบบหมุนที่ซับซ้อนและแพง
ออกไปเลย แล้วก็ อย่างที่รู้ เปิดห้องขังทีละห้อง
ซึ่งก็คือเรือนจำแบบปกตินั่นเอง
ข้อคิดจากเรื่องนี้เหรอครับ
แค่เพราะว่าความคิดถูกจดสิทธิบัตร
มันไม่ได้แปลว่ามันจะดีหรอกนะ
แค่เพราะว่าไม่เคยมีใครคิดมาก่อนเท่านั้นเอง
และบางครั้ง มันก็มีเหตุผลของมันครับ